केंद्र सरकार की कथित किसान विरोधी नीतियों के विरुद्ध राष्ट्रव्यापी हड़ताल के तहत पंजाब और हरियाणा में भी किसानों ने शहरों को सब्जियों, फलों, दूध और अन्य खाद्य पदार्थों की आपूर्ति रोक दी. भारतीय किसान यूनियन के अध्यक्ष बलबीर सिंह राजेवाल ने दावा किया, ‘‘हमें इस आंदोल में किसान बंधुओं से बहुत अच्छा समर्थन मिल रहा है. राज्य (पंजाब) में ज्यादातर स्थानों पर किसानों ने शहरों में बिक्री के लिए सब्जियां, दूध और अन्य खाद्य पदार्थों को लाना बंद कर दिया है.’’